hotchpotch/miracl-hf-unified huggingface dataset:
স্পোটিফাই
স্পোটিফাই হল একটি সঙ্গীত, পডকাস্ট, এবং ভিডিও দেখার সেবা প্রদানকারী একটি প্রতিষ্ঠান, যেটি মূলত ২০০৮ সালের ৭ই অক্টোবর আনুষ্ঠানিকভাবে যাত্রা শুরু করে। এটি স্টার্টআপ স্পোটিফাই এবি দ্বারা উন্নাীত, যেটি সুইডেন এর রাজধানী স্টকহোমে অবস্থিত। এটি বিভিন্ন রেকর্ড লেবেল এর প্রতিষ্ঠান সমূহ থেকে ডিজিটাল অধিকার ব্যাবস্থাপনার উপর ভিত্তি করে সুরক্ষিত কনটেন্ট (সঙ্গীত, ভিডিও) প্রদান করে থাকে। স্পোটিফাই একটি বিনামূল্যে প্রদত্ত সেবা; এটির মৌলিক ফিচ্যার বা বৈশিষ্ট্য সমূহ গুলো হল বিজ্ঞাপন বা সীমাবদ্ধতা দিয়ে বিনামূল্যে প্রদান করা হয়, যদিও এতে বাড়তি কিছু বৈশিষ্ঠ রয়েছে, এগুলোর মধ্যে গান শোনার মান এবং গান ডাউনলোড করার সুযোগ, তবে এই সকল বাড়তি বৈশিষ্ট্য সমূহ অর্থ প্রদানের মাধ্যম উপভোগ করা যায়।
স্পোটিফাই, ইউরোপের অধিকাংশ দেশেই সহজলভ্য,তবে বেশিরভাগই আমেরিকায় সহজলভ্য, এছাড়াও অস্ট্রেলিয়া, নিউজিল্যান্ড এবং এশিয়ার কিছু দেশেও বিদ্যমান। এটি বেশিরভাগ আধুনিক বা বর্তমান কালের ডিভাইসগুলির জন্য উপলব্ধ, যেগুলোর মধ্যে মাইক্রোসফ্ট, ম্যাকওস, এবং লিনাক্স কম্পিউটার গুলো অন্যতম, এর সাথে আইওএস, উইন্ডোজ ফোন এবং এন্ড্রোয়েড অপারেটিং সিস্টেমে চালিত স্মার্টফোন এবং ট্যাবলেট সমূহের জন্যও সহজলোভ্য। এটিতে গান শিল্পী বা ব্যান্ডের নাম, অ্যালবাম, ধরণ, প্লেলিস্ট, এছাড়াও রেকর্ড লেবেল দ্বারা স্থিতামাপ অনুযায়ী খোজা অথবা ব্রাউজ করা যায়। ব্যবহারকারীরা প্লেলিস্ট বানাতে, সম্পাদনা করতে, এবং সবার উদ্দেশ্যে শেয়ার করতে পারবে, এছাড়াও বিভিন্ন সামাজিক গণমাধ্যমে সমূহে ব্যবহারকারীরা গান শেয়ার করতে পারবে এবং অন্য ব্যবহারকারীদের সাথে নিয়ে প্লেলিস্ট বানাতে পারবে। স্পোটিফাই, ৩০ মিলিয়নেও বেশি গানের যোগান দিয়ে গান শোনার সুযোগ করে দিয়েছে। ২০১৭ সালের জুন মাসের হিসাব অনুযায়ী, এটির ১৪০ মিলিয়নেও বেশি মাসিক সক্রিয় ব্যবহারকারী ছিল, এছাড়াও ২০১৮ সালের জানুয়ারী মাসের হিসাব অনুযায়ী, ৭০ মিলিয়নেরও বেশি সক্রিয় অর্থ প্রদানকারী গ্রাহক রয়েছে।
, স্পোটিফাই এর ধরণ-ভিত্তিক প্লেলিস্ট সমূহ নিম্নলিখিত তত্ত্বাবধায়ক সমূহের নেতৃত্বে চলে, (বর্নানুক্রমে):
সঙ্গীতের সার্বজনীন প্রধান
ফ্রেড টেট
ফ্রেডরিক উইলিয়াম টেট (; জন্ম: ২৪ জুলাই, ১৮৬৭ - মৃত্যু: ২৪ ফেব্রুয়ারি, ১৯৪৩) সাসেক্সের ব্রাইটনে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন। প্রথম-শ্রেণীর ইংরেজ কাউন্টি ক্রিকেটে সাসেক্সের প্রতিনিধিত্ব করেছেন। দলে তিনি মূলতঃ ডানহাতি মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিং করতেন ফ্রেড টেট।
১৮৮৭ সালে সাসেক্সের পক্ষে প্রথম-শ্রেণীর ক্রিকেট জীবনের সূত্রপাত ঘটান। ক্লাবটিতে তিনি ১৯০৫ সাল পর্যন্ত খেলেন। ২১.৫৫ গড়ে ১,৩৩১ উইকেট লাভ করেন। ব্যক্তিগত সেরা বোলিং পরিসংখ্যান গড়েন ৯/৭৩।
১৯০২ সালে একটিমাত্র টেস্টে অংশগ্রহণের সুযোগ ঘটে ফ্রেড টেটের। ২৪ জুলাই, ১৯০২ তারিখে সফরকারী অস্ট্রেলিয়া দলের বিপক্ষে তাঁর এই অভিষেক পর্বটি মোটেই সুখকর হয়নি। ওল্ড ট্রাফোর্ডে অনুষ্ঠিত সিরিজের চতুর্থ টেস্টে ইংল্যান্ড দল মাত্র ৩ রানের ব্যবধানে পরাজিত হয়। পাশাপাশি অ্যাশেজ ট্রফিও হাতছাড়া করে।
বামহাতের অধিকারী অস্ট্রেলীয় অধিনায়ক জো ডার্লিংয়ের ক্যাচ তালুবন্দী করতে পারেননি। লেগ স্পিনার লেন ব্রন্ডের বলে বাউন্ডারি সীমানার কাছাকাছি এ ঘটনা ঘটে। এরফলে দলকে বেশ খেসারত দিতে হয়। দ্বিতীয় ইনিংসে নবম উইকেটের পতনের পর জয়ের জন্য ইংল্যান্ডের মাত্র আট রানের দরকার পড়েছিল। উইলফ্রেড রোডসের সাথে টেট যোগ দিয়ে প্রথম বলেই ব্যাটের প্রান্ত স্পর্শ করে চার রান তুলে নেন। কিন্তু জ্যাক সন্ডার্সের চতুর্থ বলে তিনি বোল্ড হন।
খেলোয়াড়ী জীবন শেষে ডার্বিশায়ারের পক্ষে কোচের দায়িত্ব পালন করেন। এরপর ডার্বিতে ১৯৩৭ সাল পর্যন্ত মদের পানশালা পরিচালনা করেন।
ফ্রেড টেটের এক সন্তান মরিস টেট ইংল্যান্ডের পক্ষে টেস্ট খেলায় অংশ নিয়েছেন। আরেক সন্তান সেসিল টেট প্রথম-শ্রেণীর ক্রিকেটে অংশ নিয়েছেন। ২৪ ফেব্রুয়ারি, ১৯৪৩ তারিখে ৭৬ বছর বয়সে সাসেক্সের বার্জেস হিল এলাকায় হতদরিদ্র অবস্থায় তাঁর দেহাবসান ঘটে।
শালবনি সিমেন্ট কারখানা
শালবনি সিমেন্ট কারখানা হল পশ্চিমবঙ্গের পশ্চিম মেদিনীপুর জেলার শালবনিতে গড়ে ওঠা একটি বৃহত্ত সিমেন্ট কারখানা। এই সিমেন্ট কারখানাটি নির্মান করেছে জিন্দাল গোষ্ঠী। সিমেন্ট কারখানাটি শালবনির শালবনি শিল্পতালুকে নির্মান করা হয়েছে।
বাম আমলে ২০০৮ সালে শালবনির জামবেদিয়ায় ফডারফার্ম এলাকায় প্রায় ৫হাজার একর (৪৭০০ একর) জমি অধিগ্রহণ করেছিল জিন্দল গোষ্ঠী।
ওই বছরের ২ নভেম্বর কারখানার শিলান্যাস সেরে মেদিনীপুরে ফেরার পথে ভাদতুলায় ৬০ নম্বর জাতীয় সড়কে পশ্চিমবঙ্গের ততকালিন মুখ্যমন্ত্রী বুদ্ধদেব ভট্টাচার্য্যের কনভয় লক্ষ্য করে মাইন বিস্ফোরণ ঘটায় মাওবাদীরা। অল্পের জন্য প্রাণে রক্ষা পান মুখ্যমন্ত্রী সহ তিন কেন্দ্রীয় মন্ত্রী।
তারপর থেকে জঙ্গলমহলে মাওবাদী কার্যকলাপের জেরে স্তব্ধ হয়ে যায় কারখানা নির্মাণের কাজ। একসময় শালবনি থেকে নিজেদের ইস্পাত প্রকল্প গুটিয়ে নেওয়ার পরিকল্পনা করে জিন্দল গোষ্ঠী। পরে পশ্চিমবঙ্গের রাজনৈতিক পালাবদলের পর বাংলার মুখ্যমন্ত্রী মমতা বন্দ্যোপাধ্যায়ের হস্তক্ষেপে অবশেষে কারখানা নির্মাণের কাজ শুরু হয়।
এর পর জিন্দল গোষ্ঠী কাচামালের যোগানের অভাবের জন্য ইস্পাত প্রকল্পের পরিবর্তে সিমেন্ট কারখানা নির্মানের পরিকল্পনা নেয়। ২০১৬ সালের ৬ জানুয়ারি শালবনিতে জিন্দলদের প্রস্তাবিত সিমেন্ট কারখানার শিলান্যাস করেছিলেন মুখ্যমন্ত্রী মমতা বন্দ্যোপাধ্যায়। ১৩৪ একর জমিতে তৈরি হয়েছে সিমেন্ট কারখানা। ২০১৬ সালের শেষের দিকে সিমেন্ট কারখানায় পরিক্ষামূলক ভাবে সিমেন্ট উৎপাদন শুরু হয়। ২০১৭ সালের ১২ জুলাই এখান থেকে সিমেন্ট বোঝাই একটি গাড়ি যায় তারাপীঠে। ২০১৮ সালের ১৫ জানুয়ারী পশ্চিমবঙ্গের মুখ্যমন্ত্রী মমতা বন্দ্যোপাধ্যায় শালবনি সিমেন্ট কারখানার উদ্ভোদন করেন। এই কারখানা থেকে বছরে ২৪ লক্ষ টন সিমেন্ট উত্‍পাদন হবে। পরে উৎপাদন ক্ষমতা বৃদ্ধি করা হয়ে।
এই সিমেন্ট প্রকল্প প্রায় ₹৮০০ কোটি টাকা ব্যায়ে গড়ে তুলেছে জিন্দাল গোষ্ঠী। প্রায় ১৩৪ একর জায়গা জুড়ে নির্মান করা হয়েছে ২.৪ মেট্রিকটন ক্ষমতাসম্পন্ন এই গ্রিনফিল্ড প্রকল্প। এই কারখানা থেকে বছরে ২০ মেট্রিক টন সিমেন্ট উৎপাদনের লক্ষ্যমাত্রা রয়েছে বলে জানা গেছে জিন্দাল গোষ্ঠির থেকে। 
এই সিমেন্ট কারখানায় বর্তমানে মোট ২৫০ জনের কর্মসংস্থান হয়েছে। ভবিষ্যতে এখানে ২০০০ জনের কর্মসংস্থান ঘটবে।
অনুপ উপাধ্যায়
অনুপ উপাধ্যায় হচ্ছেন একজন ভারতীয় অভিনেতা। তিনি ভাবী জি ঘর পর হ্যায়!, এফ.আই.আর. এবং লাপতাগঞ্জের মতো ভারতীয় টেলিভিশন ধারাবাহিকে অভিনয় করেছেন। তিনি বর্তমানে জীজাজী ছাদ পর হ্যায়-এ অভিনয় করছেন।
নগর গবেষণা কেন্দ্র
নগর গবেষণা কেন্দ্র (সিইউএস, বা বাংলায়: নগকে) হলো বাংলাদেশের একটি গবেষণা ও প্রশিক্ষণ প্রতিষ্ঠান, যা প্রধানতঃ বাংলাদেশে নগরায়ণের সমস্যাবলি, নগরের দারিদ্র্য, বস্তি এবং ভূমি দখল ও বসতি স্থাপন জনিত সমস্যা সম্পর্কিত গবেষণা, জরিপ পরিচালনা ও সুপারিশ এবং ব্যবস্থা গ্রহণের পথনির্দেশনা প্রদান করে থাকে। এই প্রতিষ্ঠানটি একটি স্বাধীন গবেষণা সংস্থা যার সদরদপ্তর বাংলাদেশের রাজধানী ঢাকায় অবস্থিত। এটি একটি বহুবিধ সুযোগ-সুবিধা সম্বলিত প্রতিষ্ঠান যার নিজেস্ব স্বেচ্ছাসেবী কর্মী রয়েছে যাদের মাধ্যমে সে গবেষণা, তথ্যকেন্দ্র, গ্রন্থাগার, প্রকাশণা প্রভৃতি কার্য সমাধা ও পরিচালনা করে থাকে।
১৯৭২ সালের ১৩ মে এটি ঢাকায় প্রতিষ্ঠিত হয়। নগর গবেষণা কেন্দ্র বাংলাদেশের "সমিতি নিবন্ধন আইন, ১৮৬০" এর অধীনে নিবন্ধিত একটি অলাভজনক স্বেচ্ছাসেবী প্রতিষ্ঠান যেটি তার স্বোপার্জিত অর্থে পরিচালিত হয়।
আনন্দ অশ্রু
আনন্দ অশ্রু ১৯৯৭ সালের একটি বাংলাদেশী চলচ্চিত্র। এতে অভিনয় করেছেন শাবনূর ও সালমান শাহ।
মায়া থিরাই
মায়া থিরাই () হচ্ছে ২০১৭ সালের তামিল ভাষার রোমান্টিক থ্রিলার ওয়েব সিরিজ। এটি কৌশিক নারসিংহান দ্বারা পরিচালিত। এই ওয়েব সিরিজে নন্দা দুরাইরাজ, ইডেন, লক্ষ্মী প্রিয়া চন্দ্রমলী, দেবপ্রিয়া, আবসার এবং সঞ্জনা সিংইয়ের অভিনয়শিল্পীরা অভিনয় করেছেন। ওয়েব সিরিজটি সন্ধ্যা নামে এক মহিলার একটি রহস্যময় গল্পকে ঘিরে গড়ে উঠেছে, তার নিজের বাস্তবতাকে নিয়ে জটিলতায় ভুগছেন। এই সিরিজটি তার মুক্তির পর থেকেই এএলটি বালাজি এবং এর সহযোগী অন্যান্য ওয়েবসাইটে বিদ্যমান আছে।
নবগ্রাম মসজিদ
নবগ্রাম শাহী মসজিদ বাংলাদেশের সিরাজগঞ্জ জেলায় অবস্থিত ইসলাম ধর্মীয় একটি প্রাচীন স্থাপনা, যা ষড়োশ শতাব্দীতে নির্মিত হয়েছে। গৌড় অধিপতি নাসির উদ্দিন নসরত শাহের শাসনামলে "শাহানশাহ্ হযরত শাহ শরীফ জিন্দানী-এর মাজার" সংলগ্ন এলাকায় এটি নির্মাণ করা হয়।
এই শাহী মসজিদটি বাংলাদেশের উত্তরাঞ্চলের রাজশাহী বিভাগের সিরাজগঞ্জ জেলার তাড়াশ উপজেলার নওগাঁ ইউনিয়নের নওগাঁ গ্রামে অবস্থিত। এই মসজিদটির অবস্থান চাটমোহর রেলস্টেশন থেকে প্রায় ২০.৮ কিলোমিটার উত্তর-পূর্ব দিকে এবং তাড়াশ উপজেলা সদর থেকে ১২ কিলোমিটার দক্ষিণে।
১৯৩৭ সালের দিকে প্রাপ্ত শিলালিপি থেকে জানা যায় যে, সুলতান আলাউদ্দীন হোসেন শাহের পুত্র সুলতান নাসিরুদ্দীন আবুল মুজাফফর নুসরত শাহের রাজত্বকালে ৯৩২ হিজরির ৪ রজব (১৫২৬ সালের ২১ এপ্রিল) "মীর বহর মনোয়ার আনার পুত্র আজিয়াল মিয়া জংদার" (যোদ্ধা) মসজিদটি নির্মাণ করেন।
ফেসবুকের পছন্দ বোতাম
ফেসবুকের পছন্দ বোতাম হলো সামাজিক যোগাযোগের ওয়েবসাইট ফেসবুকের একটি বৈশিষ্ট্য। এটি প্রথম সক্রিয় করা হয় ৯ ফেব্রুয়ারি, ২০০৯-তে। এই পছন্দ বোতামটি ব্যবহারকারীদের জন্য সক্রিয় করা হয় যাতে তারা সহজেই আধুনিক অবস্থা, মন্তব্য, ছবি এবং ভিডিও, বন্ধুদের ভাগ দেওয়া তথ্য, এবং বিজ্ঞাপনে ব্যবহার করতে পারে। ব্যবহারকারীর দ্বারা এক চাপে, মনোনিত বিষয়বস্তুটি ব্যবহারকারীরর বন্ধুর ঘটনাচক্রে প্রকাশ হবে, এবং এই বোতাম আবার অন্য ব্যবহারকারীর সংখ্যা যারা বিষয়বস্তুটিকে পছন্দ করেছেন প্রদর্শন করে যার মধ্যে ওইসব ব্যবহারকারীদের পুরো বা অংশ তালিকা অন্তর্ভুক্ত।
করতালি পাটা
করতালি পাটা হলো একটি যন্ত্র যা ছবি এবং শব্দের সমলয়, আখ্যাত এবং দৃশ্য এবং গ্রহণ যা চিত্রগ্রহণ এবং সঙ্গীত-লিপিভুক্ত করা হয়েছে এবং চলচ্চিত্র নির্মাণ এবং ভিডিও প্রযোজনায় ব্যবহৃত হয়। এর অন্যান্য নামগুলির মধ্যে অন্তর্ভুক্ত করতালি-দাতা, করতালির তক্তা, শব্দকারী বাজনা, স্লেট, স্লেটের পাটা, চাপড়কারী তক্তা, সুসংগত স্লেট, সময় স্লেট, খণ্ডিত টুকরা, তক্তা, দণ্ডিত স্লেট, নীরভ স্লেট এবং শব্দ-চিহ্নিতকারী।
তাসমান সাগর
তাসমান সাগর (Māori: "Te Tai-o-Rehua") হল অস্ট্রেলিয়া এবং নিউজিল্যান্ড মাঝে অবস্থিত প্রশান্ত মহাসাগর এর একটি সাগর।
শাম্মী আখতার
শামীমা আখতার (২২ সেপ্টেম্বর ১৯৫৫ - ১৬ জানুয়ারি ২০১৮; যিনি শাম্মী আখতার নামে পরিচিত) বাংলাদেশ একজন নারী সংগীত শিল্পী। ২০১০ সালে তিনি ‘ভালোবাসলেই ঘর বাঁধা যায় না’ চলচ্চিত্রে গানের জন্য শ্রেষ্ঠ নারী সঙ্গীত শিল্পী হিসেবে জাতীয় চলচ্চিত্র পুরস্কার লাভ করেন।
শাম্মী আখতার ১৯৫৫ সালের ২২ সেপ্টেম্বর যশোরের তালতলা গ্রামে নানাবাড়িতে জন্মগ্রহণ করেন কিন্তু তিনি বেড়ে উঠেছেন খুলনায়। বাবার বদলির কারণে দেশের কয়েকটি জেলায় বিভিন্ন শিক্ষকের কাছে সংগীতের তালিম নেওয়ার সুযোগ পান তিনি। ১৯৭৭ সালের ২২ ফেব্রুয়ারি আকরামুল ইসলামের সঙ্গে বিবাহবন্ধনে আবদ্ধ হন তিনি।
ছয় বছর বয়সে তাঁর সংগীতজীবনের শুরু হয়। গানের জগতে তাঁর হাতেখড়ি হয় বরিশালের ওস্তাদ গৌরবাবুর কাছে। তাঁর বাবা শামসুল করিম সরকারি চাকরি করতেন। বাবার বদলির সুবাদে দেশের কয়েকটি জেলায় বিভিন্ন শিক্ষকের কাছে সংগীতের তালিম নেওয়ার সুযোগ পান তিনি। যার মধ্যে রাজবাড়ী ও খুলনায় সংগীত শিক্ষা নেন বাবু বামনদাস গুহ রায়, রণজিৎ দেবনাথ, সাধন সরকার, নাসির হায়দার ও প্রাণবন্ধু সাহার কাছে।
১৯৭০ সালে তিনি খুলনা বেতারে তালিকাভুক্ত হন। সেখানে আধুনিক গানের পাশাপাশি নজরুল সংগীত পরিবেশন করতেন। ১৯৭৫ সালে ঢাকায় এসে গান গাওয়ার আমন্ত্রণ পান। খুলনা থেকে ঢাকায় চলে আসেন শাম্মী আখতার। নিয়মিত গাইতে শুরু করেন বেতার ও টেলিভিশনে। প্রখ্যাত সংগীত পরিচালক সত্য সাহা তাঁকে ‘অশিক্ষিত’ চলচ্চিত্রে গান গাওয়ার সুযোগ দেন। এতে গান গাওয়ার মধ্য দিয়ে প্লেব্যাক শিল্পী হিসেবে আত্মপ্রকাশ করেন তিনি। প্রথম প্লেব্যাকেই দারুণ জনপ্রিয় হয় তাঁর গাওয়া গান ‘ঢাকা শহর আইসা আমার আশা ফুরাইছে’।
তিনি প্রায় ৪০০টি ছবিতে প্লেব্যাক করেছেন। তার গাওয়া গানের দুটি ক্যাসেট প্রকাশিত হয়েছে।। ‘ভালোবাসলেই ঘর বাঁধা যায় না’ ছবির ‘ভালোবাসলেই সবার সাথে ঘর বাঁধা যায় না’ গানের জন্য ২০১০ সালে শাম্মী আখতার জাতীয় চলচ্চিত্র পুরস্কার পান।তিনি প্রায় পাঁচ বছরের বেশি সময় ধরে স্তন ক্যান্সারের ভুগছিলেন। ১৬ জানুয়ারি ২০১৮, মঙ্গলবার বিকেলে তাঁর শারীরিক অবস্থার অবনতির হলে চামেলিবাগের বাসা থেকে হাসপাতালে নিয়ে যাওয়ার পথে তিনি মৃত্যুবরণ করেন। ১৭ জানুয়ারি তাঁকে ঢাকার শাহজাহানপুর কবরস্থানে সমাহিত করা হয়।
জীবশাখাপ্রজনন
"'জীবশাখাপ্রজনন" হচ্ছে একটি বিবর্তনীয় পৃথকীকরণ ঘটনা; যেখানে পূর্বসুরী প্রজাতি থেকে একাধিক স্বতন্ত্র্য প্রজাতির উদ্ভব হয় এবং একটি জীবশাখা গঠন করে।
এই ঘটনাটি সচরাচর ঘটে কোনো জীবের দুরবর্তী এলাকায় সমাপ্তির মাধ্যমে। পরিবেশগত পরিবর্তন কিছু বিলুপ্তি ঘটিয়ে যারা টিকে থাকবে; তাদের জন্য বাস্তুসংস্থানগত স্থান তৈরী করে। এই ঘটনার ফলে কিছু প্রজাতি একে অপর থেকে পৃথক হয়ে যায়; এবং উভয়ই নিজেদের মত করে প্রকৃতির সাথে খাপ খাইয়ে; প্রকৃতিতে টিকে থাকার, প্রজনন করার অথবা বিবর্তিত হবার সমান সুযোগ পায়। এতে করে, উভয় প্রজাতির পুর্বপুরুষ একই থাকে কিন্তু উভয়ের মধ্যে সুনির্দিষ্ট পার্থক্য পরিলক্ষিত হয়।
ক্ল্যাডোজেনেসিস; স্বপ্রজননের বিপরীত। স্বপ্রজননের ক্ষেত্রে পুর্ব প্রজাতি ক্রমান্বয়ে পরিবর্তিত হতে থাকে। এবং যখন এই পরিবর্তন অনেক বেশি হয়; তখন তার সাথে; তার পুর্বোক্ত প্রজাতির পার্থক্য এত বেশি স্পষ্ট হয় যে; তখন তাকে নতুন প্রজাতি হিসেবে উল্লেখ করা হয়। উল্লেখযোগ্য হচ্ছে; এনাজেনেসিসের ক্ষেত্রে বংশ হচ্ছে একটি জাতিজনি বৃক্ষের ন্যায় সংযুক্ত থাকে। আর ক্ল্যাডোজেনেসিসের ক্ষেত্রে ঘটে বিভক্তিকরণ।
একটি প্রজাতির উদ্ভব (প্রজাত্যায়ন) সংক্রান্ত যে ঘটনা; তা জীবশাখাপ্রজনন নাকি স্বপ্রজনন তা নির্ণয়ের জন্য গবেষকরা সিমুলেশন ব্যবহার করতে পারেন, ফসিল থেকে প্রমাণ সংগ্রহ করতে পারেন, বিভিন্ন জীবন্ত প্রজাতির ডিএনএ আনবিক প্রমাণ সংগ্রহ বা মডেলিং ব্যবহার করতে পারেন। বিবর্তনীয় তত্বে জীবশাখাপ্রজনন ও স্বপ্রজননের মধ্যে পার্থক্য নির্ধারণ জরুরী কিনা; তা এখনো বিতর্কের বিষয়।
জাবাল সাওদা
জাবাল সাওদা হচ্ছে সৌদি আরবে অবস্থিত একটি পর্বত শৃঙ্গ, যার উচ্চতা প্রায় ।
বেশির ভাগ কর্তৃপক্ষ দাবী করে যে বিতর্কিত ৩,১৩৩ মিটার নিয়ে এই পর্বত শৃঙ্গটি সৌদি আরবের সর্বোচ্চ বিন্দু, যদিও এসআরটিএম উপাত্ত নির্দেশ করে যে ২৯৮৫ মিটার উচ্চতা সহ স্থানটি দেশের অন্যত্র জায়গার মতো একটি উঁচু বিন্দু।
আবহায় সওদা পর্বত নামে পরিচিত (جبل السودة في ابها) এই পর্বতটি সৌদি আরবের একটি পর্বত, যা হিজাজ পর্বতে ১৮°১৬'০২"উ এবং ৪২°২২'০৫"পূ স্থানাঙ্কে অবস্থান করছে।
এই স্থানের নিকটেই আল সওদা গ্রামটি অবস্থিত। এই শহরটি একটি পর্যটন আকর্ষণ কেন্দ্র, এবং এখানকার পর্বতের চূড়ায় একটি ক্যাবল কার রয়েছে।
ড্যানিয়েলি ব্রেগোলি
ড্যানিয়েলি ব্রেগোলি পিসকোভিৎস (জন্ম মার্চ ২৬, ২০০৩), এছাড়াও তিনি তার মঞ্চনাম ভাদ ভাবি (উচ্চারণ: "বেড বেবি") নামে পরিচিত, একজন মার্কিন র‍্যাপার এবং মিডিয়া ব্যাক্তিত্ব। তিনি মূলত ২০১৬ সালেরর সেপ্টেম্বর মাসে, মার্কিন টেলিভিশন চ্যানেল সিবিএস-এ প্রচারিত "ডক্টর. ফিল" শো নামক একটি টক শোতে হাজির হওয়ার পর তার ভাইরাল ভিডিও মেমে বা ছড়িয়ে পড়া ভিডিও মেমে (মেমে হল ছবি, লেখা বা ভিডিও এর ছোট অংশ যা হাস্যকর প্রকৃতির হয়ে থাকে) এবং তার করা উদ্ধৃতি "ক্যাশ মি আউটসাইড" এর কারণে সবার নিকট পরিচিতি লাভ করেন। ২০১৭ সালের আগষ্ট মাসের শেষের দিকে তিনি, "দিস হেওক্স" প্রকাশ করেন, যেটি একজন রেকর্ডিং আর্টিস্ট (গায়িকা) হিসেবে তার প্রথম আত্বপ্রকাশকারী একক।
ড্যানিয়েলি ব্রেগোলি পিসকোভিৎসের জন্ম ২০০৩ সালের ২৬শে মার্চ। তার পিতা-মাতা: ইরা পিসকোভিৎসের এবং বারর্বারা এনন ব্রেগোলি, তার পিতা-মাতা এক বছর বিবাহ-বহির্ভূত প্রমের সম্পর্ক ছিল, এবং পরবর্তীতে তার মাতা অন্ত:সত্ত্বা হয়ে পড়েন, এবং পরে তাদের বিচ্ছেদ ঘটে, যখন তিনি মাত্র শিশু অবস্থায় ছিলেন। ব্রেগোলি প্রাথমিকভাবে তার মায়ের দ্বারা প্রতিপালিত হন, এবং তার পিতার থেকে পারিবারিক ভাবে বিচ্ছিন্ন থাকেন, যিনি মূলত মার্কিন যুক্তরাষ্ট্রের ফ্লোরিডা রাজ্যের পাম বিচ নামক শহরের পুলিশ বিভাগের একজন সহকারী হিসেবে কাজ।
২০১৬ সালের ১৪ই সেপ্টেম্বরে, ব্রেগোলি এবং তার মাতা, ববার্বারা এনন মার্কিন টেলিভিশন চ্যানেল সিবিএস-এ প্রচারিত ধারাবাহিক "ডক্টর. ফিল" নামক একটি টকশোর "আই ওয়ান্ট ট্যু গিভ আপ মাই কার-স্টিলিং, নাইফ-ওয়েলডিং, টয়ের্কিং ১৩-ইয়ার-ওল্ড ডটার হু ট্রাইড ট্যু ফ্রেম মি ফর এ্য ক্রাইম" নামক অংশে ব্রেগোলির আচরণ সম্পর্কে আলোচনার একটি সাক্ষৎকার প্রদান করেন, যেটিতে, যখন পর্বটির চিত্রায়নের কাজ চলছিল তখন চিত্রায়নের কাজে অংশগ্রহণকৃত একজন সদস্যের গাড়ি চুড়ির ঘটনাও অন্তর্ভুক্ত করা হয়েছিল। যখন শ্রোতারা তার ঊর্ধ্বস্থিতির নমুনা দেখে হাসতে থাকে, ঠিক তখন ব্রেগোলি বিরক্ত হয়ে, "ক্যাশ মি আউটসাইন হাউ এবাউট দ্যাট" বলে এর প্রতিক্রিয়া জানান, তার উচ্চারণ করা ফ্রেজটি, যেটি ইন্টারনেটে "ক্যাশ মি আউটসাইড হাউবাউ ড্যাহ" নামের মেমে হিসেবে ছড়িয়ে পড়ে, এবং ব্রেগোলি "'ক্যাশ মি আউটসাইড' গার্ল" নামে পরিচিতি পান। অনুষ্ঠানটিতে তার প্রথম হাজির হওয়া, এবং তার এই উদ্ধৃতির জন্ম দেয়া, যেটি থেকে "ডিজে সেওডে দ্য রিমিক্স গড" নামে একজন ডিজে অনুপ্রাণিত হন এবং ভিডিওটির ইতস্তত থেকে একটি একক ভিত্তিক ভাবে রেকর্ড করেন, যেটি "বিলবোর্ড" এর হট ১০০ তালিকায় স্থান পেয়ে যায় এবং যেটি ২০১৭ সালের ৪ঠা মার্চে প্রকাশ করা শোনা গানের তালিকা, এবং হট আর এন্ড ববি/হিপ-হপ গান এর তালিকায় স্থান পায়। গানটি পরবর্তীতে ধারাবাহিকভাবে নৃত্যের ভিডিওর গানে রুপান্তরিত ঘটনা হয়ে দাড়ায়, যেগুলো ইউটিউবে আপলোড করা হয়েছিল।
ব্রেগোলি এবং তার মাতা, তিনটি প্রতিষ্ঠানের বিরুদ্ধে আদালতে মামলা দায়ের করেন, যেটির কারণ ছিল তার কোন সম্মতি না নিয়ে তার স্বাক্ষর করা উদ্ধৃতি ব্যবহার করায় "তার মেধা সম্পত্তির অধিকার লঙ্ঘন"। এছাড়াও তিনি বিশ্ববিখ্যাত খুচরা সদাই বিক্রয়কারী প্রতিষ্ঠান ওয়ালমার্ট এর বিরুদ্ধে তাদের টি-শার্টে তার উদ্ধৃতি ব্যবহার করার দায়ে মামলা করার হুমকি দিয়েছিলেন। এছাড়াও তিনি ২০১৭ সালে ২০১৭ এমটিভি মুভি এন্ড টিভি অ্যাওয়ার্ডস এর জন্য "ট্রেনডিং" বিভাগে মনোনয়ন পান, যেটি উদ্ধৃতি ভিত্তিক।
সরোজ কুমার নাথ অধিকারী
শহীদ বুদ্ধিজীবী সরোজ কুমার নাথ অধিকারী (১ জানুয়ারি ১৯৩৮ - ২৮ আগস্ট ১৯৭১) হলেন বাংলাদেশের একজন প্রখ্যাত শিক্ষাবিদ ও শহীদ বুদ্ধিজীবী। তিনি নরসিংদী সরকারি কলেজে অধ্যাপনা করা অবস্থায় মুক্তিযুদ্ধে শহীদ হন।
সরোজ কুমার নাথ ১৯৩৮ সালের ১ জানুয়ারি তৎকালীন ব্রিটিশ ভারতের নরসিংদীর পলাশ থানার মূলপাড়া গ্রামে জন্মগ্রহণ করেন। তার পিতার নাম রাশ মোহন নাথ অধিকারী।
১৯৭১ সালের ২৮ আগস্ট পাকিস্তানি সৈন্যরা দোসরদের সহায়তায় তাকেসহ নরসিংদী কলেজের কয়েকজন শিক্ষক-কর্মচারীকে নরসিংদীর টেলিফোন এক্সচেঞ্জ ভবনে সেনা ক্যাম্পে ধরে নিয়ে যায় এবং গভীর রাতে পাঁচদোনার লোহার পুলের নিকট হত্যা করে।
এমি জ্যাকসন
এমি জ্যাকসন হলেন একজন ব্রিটিশ অভিনেত্রী এবং মডেল যাকে প্রধানত ভারতীয় চলচ্চিত্রে দেখা যায়। তিনি ১৬ বছর বয়েসে মডেলিং কর্মজীবন শুরু করেন এবং ২০০৯ সালে মিস টিন ওয়ার্ল্ড প্রতিযোগিতায় জয়লাভ করেন। পরবর্তীতে, পরিচালক এ. এল. বিজয় তামিল ভাষায় "মাদ্রাসাপাট্টিনাম" (২০১০) নামে একটি ধারাবাহিকে তাঁকে প্রধান চরিত্রে আনেন। জ্যাকসন ধারাবাহিকভাবে অন্যান্য ভারতীয় ভাষায় যেমন তামিল, হিন্দি, তেলুগু এবং কর্ণাঠক ভাষায়ও অভিনয় চালিয়ে যাচ্ছেন। তিনি সম্প্রতি একজন লিপ্সি লন্ডন-এর মুখপাত্র হিসেবে কাজ করে যাচ্ছেন, যেগুলো হল লন্ডনের ১৯৮৮ দশকের প্রতিষ্ঠিত ধাঁচের পোষাক। বিগত দুই বছর ধরে বার্ষিক কান চলচ্চিত্র উৎসবেও তিনি অংশগ্রহণ করেছেন। ২০১৭ সালে জ্যাকসন দ্য সিডব্লিউ'র সুপারহিরো সিরিজের "সুপারগার্ল" মৌসুম ৩-এ ইম্রা আরদিন / স্যাটার্ন গার্ল চরিত্র নেভান।
জ্যাকসন জন্ম গ্রহণ করেন ইসলে অব ম্যান-এ একটি ব্রিটিশ ক্রিস্টান পরিবারে এলান এবং মার্গেরিটা জ্যাকসনের ঔরসে। তাঁর বড়বোন এলিসা। এমির জন্মের দুই বছর পর তাঁর পরিবার উওলটন, লিভারপুলে ফিরে যান যেখানে তাঁর পিতা বিবিসি রেডিও মার্সিসাইড-তে প্রযোজনা কর্মজীবন চালাতে থাকেন।
জ্যাকসন ইংরেজি সাহিত্য, দর্শন এবং নীতিশাস্ত্র বিষয়াবলী নিয়ে সান্ট এডয়ার্ড কলেজ-এ পড়াশুনা করেন।
এমি জ্যাকসন হলেন একজন খ্রিষ্টান ধর্মালম্বী।
২০১২ সালে হতে তিনি মুম্বাই, মহারাষ্ট্রে বসবাস করছেন।
মাইকেল সুশীল অধিকারী
মাইকেল সুশীল অধিকারী (১৪ জানুয়ারি ১৯২৪ - ১৫ জুলাই ১৯৯৭) হলেন বাংলাদেশের একজন প্রখ্যাত রাজনীতিবিদ, সমাজসেবক ও সাংস্কৃতিক ব্যক্তিত্ব। তিনি হুসাইন মুহাম্মদ এরশাদের বিশেষ উপদেষ্টা (প্রতিমন্ত্রীর পদমর্যাদায়) হিসাবে দায়িত্ব পালন করেছেন।
আল সওদা
আল সওদা (جبل السودة في ابها) হচ্ছে সৌদি আরবের আবহা অঞ্চলে অবস্থিত একটি পর্যটন গ্রাম যা আবহা শহর থেকে প্রায় দূরে অবস্থিত। এটি সমুদ্রপৃষ্ঠ থেকে উপরে, এবং এর পর্বতসমূহ ঘন জুনিপার গাছগাছালীতে ভরপুর।
আল সওদার অবস্থানগত কারণে, এখানকার জলবায়ু সারা বছরজুরে পরিমিত অবস্থায় থাকে, যেখানে গ্রীষ্মকালের তাপমাত্রা কদাচিৎ অতিক্রম করে এবং শীতকালে অতিক্রম করে না।
এই শহরটি একটি পর্যটন আকর্ষণ কেন্দ্র, এবং এখানকার পর্বতের চূড়ায় একটি ক্যাবল কার রয়েছে। এই এলাকার কিছু লোক বলে থাকে যে এখানে প্রতি বছর একাধিক মৌসুমে তুষারপাত পড়তে দেখা যায়।
টেড টকস ইন্ডিয়া নয়ী সোচ
টেড টকস ইন্ডিয়া নয়ী সোচ হচ্ছে ভারতের একটি টক শো, যেটি স্টার প্লাসে প্রচারিত হয়। এই অনুষ্ঠানটির উপস্থাপক হচ্ছেন বলিউডের জনপ্রিয় অভিনেতা শাহরুখ খান। এই অনুষ্ঠানের স্লোগান হচ্ছে "ডোন্ট কিল আইডিয়াস" (; অনুবাদ: চিন্তাকে হত্যা করো না)।
ঠাকুর অনুপ সিং
ঠাকুর অনুপ সিং (জন্ম ২৩ই মার্চ, ১৯৮৯) হলো একজন ভারতীয় অভিনেতা। তিনি ২০১৩-এর টিভি ধারাবাহিক মহাভারতে ধৃতরাষ্ট্রের ভূমিকা পালন করেছেন। ২০১৫-তে, ব্যাংকক, থাইল্যান্ডের একটি বডিবিল্ডিং প্রতিযোগিতায় একটি স্বর্ণপদক জয় করেন।
যাচ ওয়ালস
যাচারিয়া "যাচ" ওয়ালস (জন্ম ১৫ জুলাই, ১৯৯১) হচ্ছেন এলজিবিটি সমাধিকারের জন্য মার্কিন আন্দোলনকর্মী এবং ২০১৮ সালের লোয়া জেনারেল এসেম্বলি নির্বাচনের একজন প্রার্থী।
২০০০ সালের মুম্বাই ভূমিধ্বস
২০০০ সালের মুম্বাই ভূমিধ্বস ঘাটকোপারে সংগঠিত হওয়া একটি ভূমিধ্বস ছিল, যা ২০০০ সালের ১২ জুলাই ভারতের, মুম্বাইয়ের নিকটবর্তী শহরতলীতে ঘটে।
সাতাশ জন পুরুষ, পনের জন মহিলা, এবং পনের জন ছেলেমেয়ে সহ আটাত্তর জন লোক প্রাণ হারায়, যেখানে আরো সাতজন লোক আহত হয়। এই দুর্ঘটনার শিকার বেশীরভাগ বাসিন্দা মুম্বাইর বস্তি এলাকার ছিল, যেখানকার অবকাঠামো এবং স্যানিটেশন ব্যবস্থা খুবই নাজেহাল। 
সরকারি কর্মকর্তারা প্রতিশ্রুতি দেন যে সরকারের পক্ষ থেকে দুর্ঘটনায় মৃত প্রতিটি পরিবারকে ২৫,০০০ ভারতীয় রুপি প্রদান করা হবে, যেখানে আহত পরিবারের সদস্যদের ১০,০০০ রূপি করে দেয়ার কথা বলা হয়। 
অনুসন্ধান এবং উদ্ধার অভিযানে দেড়শরও অধিক অগ্নিনির্বাপণ কর্মী অংশগ্রহণ করে, যদিও ভূমিধ্বসের দুদিন পরেও কোন দেহ পাওয়ার সম্ভাবনা ছিল না। বঙ্গোপসাগরে সৃষ্ট জলোচ্ছ্বাস এবং অতিবৃষ্টির পর ভূমিক্ষয়ের ফলে ভূমিধ্বসটি সংগঠিত হয়।
আবহাওয়াবিদদের মতে, ভূমিধ্বসের পূর্বে চব্বিশ-ঘণ্টা সময়কালের মধ্যে মুম্বাই শহরতলীতে সাড়ে তিনশ মিলিমিটারের বেশি বৃষ্টিপাত হয়। ২০০০ সালের মুম্বাই ভূমিধ্বসের বছর থেকে, পৌরসভা কর্পোরেশন ভবন কর্তৃক মুম্বাইয়ের ৩২৭টি এলাকাকে ভূমিধ্বসে ক্ষতির সম্মুখীন বলে চিহ্নিত করা হয়েছে, যার মধ্যে ৪৯টি রয়েছে শহর এলাকায় এবং ২৭৮টি অবস্থিত শহরতলীতে। এই প্রতিবেদন প্রকাশ হওয়ার পর থেকে, ভূমিধ্বসের ফলে বাসিন্দাদের হতাহত এড়াতে হাজার হাজার বাসভবন স্থানান্তর বা জোড় পূর্বক সরানো হয়েছে।
আমি নেতা হবো
আমি নেতা হবো ২০১৮ সালে আসন্ন মুক্তিপ্রাপ্ত রোমান্টিক ধাঁচের হাস্যরস্যাত্মক চলচ্চিত্র যেটি পরিচালনা করেছেন উত্তম আকাশ এবং প্রযোজনা করেছেন সেলিম খান। চলচ্চিত্রটিতে প্রধান চরিত্রে অভিনয় করেছেন সুপারস্টার শাকিব খান এবং মিস্টি জান্নাত। এছাড়াও ওমর সানি, মৌসুমী, কাজী হায়াত এবং সাদেক বাচ্চু সহ আরো অনেকে রয়েছেন। একটি বিশেষ আইটেম গান লাল লিপস্টিক-এ বিদ্যা সিনহা মীম রয়েছেন। চলচ্চিত্রটি বাংলাদেশের প্রযোজনায় সংস্থা শাপলা মিডিয়া এবং ভারতীয় প্রযোজনায় সংস্থা এসকে মুভিজ এর ব্যানারে নির্মিত হয়েছে।
এটি শাকিব-মীম জুটির দ্বিতীয় চলচ্চিত্র। এর পূর্বে ২০০৯ সালে আমার প্রাণের প্রিয়া চলচ্চিত্রে জুটিবদ্ধ হয়েছিলেন। বানিজ্যিকভাবে চলচ্চিত্রটি ব্যবসাসফল হয়েছিল। চলচ্চিত্রটি ২০১৮ সালের ফেব্রুয়ারিতে মুক্তি পাবে বলে আশা করা হচ্ছে।আমি নেতা হবোর গানগুলি লিখেছেন ভারতীয় সঙ্গীত রচনাকার ও শিল্পী আকাশ এবং বাংলাদেশের আলী আকরাম শুভ। চলচ্চিত্রটির প্রথম আইটেম গান "লাল লিপস্টিক" এর কথা লিখেছেন এবং কণ্ঠ দিয়েছেন আকাশ। এছাড়াও তৃষা চ্যাটার্জি সহ-শিল্পী হিসেবে দ্বৈত কণ্ঠ দিয়েছেন। চলচ্চিত্রটির ২য় গান ২০১৮ সালের ২৮ জানুয়ারি এসকে মিউজিক এর ব্যানারে চুম্মা গানটি ইউটিউবে মুক্তি দেওয়া হয়। এছাড়াও ৩ গান আই অ্যাম ইন লাভ ১০ ফেব্রুয়ারী মুক্তি দেওয়া হয়।
সালাম জোন্স
আব্দুল সালাম (জন্ম ১২ জানুয়ারি ১৯৭০), সালাম জোন্স নামে সমধিক পরিচিত, হচ্ছেন একজন ব্রিটিশ-বাংলাদেশি লেখক এবং রেডিও উপস্থাপক। "ডেজ অফ আওয়ার ওয়াইভস" বইটির জন্য তিনি বিশেষভাবে পরিচিত।
সালাম তৎকালীন পূর্ব পাকিস্তানর (বর্তমান বাংলাদেশ) সিলেটের বিশ্বনাথে জন্মগ্রহণ করেন, পাঁচ বছর বয়স থেকে লন্ডনের পূর্ব প্রান্তে বসবাস শুরু করেন, এবং সেন্ট পলস্‌ ওয়ে সেকেন্ডারি বিদ্যালয়ে ভর্তি হন এবং বিশ বছর বয়সের মধ্যে সাত বছরই নেদারল্যান্ডসে কাটিয়ে দেন।
২০১৩ সালের জুলাইয়ে, সালামের অভিষেক উপন্যাস "ডেজ অফ আওয়ার ওয়াইভস" প্রকাশিত হয়। বইটিতে প্রাত্যহিক জীবনযাপনে চরিত্রগুলোর টিকে থাকার কাহিনী নিয়ে লিখা হয়েছে। এটা ১০ বছর সময়কালকে উপজীব্য করে রচিত এবং প্রধান চরিত্রে এক খুনে নায়িকাকে কেন্দ্র করে গড়ে উঠেছে যে তার প্রত্যাশা, স্বপ্ন এবং জীবনযুদ্ধে নিয়োজিত।
সালাম বেতার বাংলা রেডিওতে রোববার সন্ধ্যায় "সালাম জোন্স শো" উপস্থাপনা করেন। তাছাড়া তিনি তার নির্মাণ ব্যবসাও পরিচালনা করে থাকেন।
২০১৪ সালের ২৯ আগস্ট সালাম জোন্স বিয়ে করেন।
গড়গ্রাম দুর্গ
গড়গ্রাম দুর্গ বাংলাদেশের রংপুর বিভাগ অবস্থিত একটি প্রাচীন স্থাপনা। এটি মূলত ঠাকুরগাঁও জেলার রানীশংকৈল উপজেলায় অবস্থিত।
রানীশংকৈল উপজেলার প্রায় তের মাইল উত্তরে নেকমরদের মাজার। সেখান থেকে প্রায় দেড় থেকে দুই কিলোমিটার উত্তরে যে প্রাচীন স্থানটি আছে সেটির নাম গড়গ্রাম।
দুর্গটির বাইরে ১৫ মিটার পরিখা আছে। দুর্গের প্রাচীরগুলো মাটির তৈরি। এর আয়তন দৈর্ঘ্যে প্রায় ৪৫০ মিটার এবং প্রস্থ ৩৪০ মিটার। দুর্গটি দেখতে ছোট হলেও এটি বিচিত্র ধরনের। দুর্গটির ভেতরে আরেকটি ছোট দুর্গ ছিল যার অস্তিত্ব এখনো বোঝা যায়। দুর্গের বাইরে কাছে উত্তর দিকে ইট পাথর ও বিভিন্ন প্রত্নবস্ত্ততে পূর্ণ একটি ঢিবি ছিল, সেটা মূলত ইমারতের অস্তিত্ব দেখে বোঝা যায়। দুর্গে মসৃণ কালো পাথর পাওয়া গিয়েছে।
বাংলাদেশের প্রত্নতাত্ত্বিক স্থানের তালিকা
লক্ষ্মেশ্বর সিং
মহারাজা শ্রী লক্ষ্মেশ্বর সিং বাহাদুর, দারভাঙ্গার মহারাজা তথা বর্তমান ভারতের বিহার রাজ্যের মিথিলা অঞ্চলের জমিদার ও সর্বোচ্চ জমির মালিক ছিলেন। তাঁর জনহিতকর কর্ম, প্রশাসনিক দক্ষতা ও তাঁর রাজ্যের (দারভাঙ্গা রাজ) সুব্যবস্থাপণা সকলের কাছে বেশ সমাদৃত হয় যা রাজ্যের উন্নয়নে সহায়কের ভূমিকা পালন করে।
লক্ষ্মেশ্বর সিং দারভাঙ্গার মহারাজা মহেশ্বর সিং-এর জ্যেষ্ঠ পুত্র ছিলেন, লক্ষ্মেশ্বর সিং-এর যখন দুই বছর তখন তাঁর পিতা মৃত্যুবরণ করেন। ব্রিটিশ রাজ দারভাঙ্গা জমিদারির দায়িত্ব তত্ত্বাবধায়ক আদালতকে সোঁপে দেয় করাণ জমিদারির উত্তরাধিকারী তখনও প্রাপ্তবয়স্ক হয়নি। চেস্টার ম্যাকনাঘটেনকে তাঁর শিক্ষক নিয়গ করা হয়; যিনি পরবর্তীকালে (১৮৭০ থেকে ১৮৯৬) ভারতের প্রথম পাবলিক স্কুল রাজকুমার কলেজ, রাজকোট-এর প্রতিষ্ঠাতা প্রিন্সিপাল হিসেবে দায়িত্ব পালন করেন।
পরবর্তী ১৯ বছর পর্যন্ত, যতদিন তিনি প্রাপ্তবয়স্ক না হচ্ছেন, তাঁর মা রাজনৈতিকভাবে উচ্চপদস্থ হিসেবে পরিগণিত হতে থাকেন ও তার প্রতি পারিবারিক যাজক তথা ব্রিটিশ সরকার নিযুক্ত শিক্ষকগণের সমর্থন ছিল; তারা লক্ষ্মেশ্বরকে "জেনানা"র প্রভাব থেকে মুক্ত রাখার চেষ্টা জরেন। তিনি ও তাঁর কনিষ্ঠ ভ্রাতা রামেশ্বর সিং (যিনি লক্ষ্মেশ্বরের মৃত্যুর পর দারভাঙ্গার মহারাজা অধিষ্ঠিত হন) সরকারি শিক্ষকগণ কর্তৃক পশ্চিমা শিক্ষা সহ সমানভাবে ভারতীয় চিরাচরিত শিক্ষা সংস্কৃত পণ্ডিত, তাঁর এক কাকা ও একজন বাঙালি ভদ্রলোকে কাছ থেকে গ্রহণ করে। সেই সময়কালে লক্ষ্মেশ্বর সিং তত্ত্বাবধায়ক আদালতের অভিভাবকত্বের অধীনে ছিল, তিনি মাসিক ৫ টাকা ভাতা পেতেন, যদিও তার জমিদারির বার্ষিক আয় পাউন্ড স্টার্লিংয়ের ছয় অঙ্কের সমতুল্য ছিল।
তিনি প্রাপ্তবয়স্ক হলে, লক্ষ্মেশ্বর সিং তাঁর অবস্থানের সার্বজনীন দায়িত্বের জন্য নিজেকে সম্পূর্ণরূপে নিয়োজিত করেছিলেন। ভাইসরয়ের লেজিসলেটিভ কাউন্সিলের একজন সদস্য হিসেবে দায়িত্ব পালন করেন এবং এই সংস্থার বিতর্কসভায় তিনি একটি অগ্রণী ভূমিকা গ্রহণ করেন। গুরুত্বপূর্ণ বেঙ্গল টেন্যান্সি বিলের দীর্ঘসূত্রিত আলোচনার সময়, তিনি প্রথমে শোকিত দেশপ্রেমিক, কিশোরদাস পাল এবং পরবর্তীকালে রাজা প্যারী মোহন মুখার্জী (সিএসআই) এর সাথে বাংলার এবাং বিহারের ভূস্বামীদের প্রতিনিধিত্ব করেন।
সুনির্মল বসু
সুনির্মল বসু একজন বাঙালি কবি ও শিশুসাহিত্যিক।
সুনির্মল বসু ১৯০২ সালের ২০ই জুলাই ভারতের বিহারের গিরিডি নামক স্থানে জন্মগ্রহণ করেন। তাঁর পৈত্রিক নিবাস ছিল মুন্সীগঞ্জ জেলার বিক্রমপুরের মালখানগর। সাংবাদিক ও সাহিত্যিক গিরিশচন্দ্র বসু ছিলেন তাঁর পিতামহ এবং বিপ্লবী মনোরঞ্জন গুহঠাকুরতা ছিলেন তাঁর মাতামহ।
পিতার কর্মস্থল পাটনার গিরিডি স্কুল থেকে ১৯২০ সালে সুনির্মল বসু ম্যাট্রিক পাস করেন। পরবর্তীতে তিনি কলকাতার সেন্ট পলস কলেজে ভর্তি হন, কিন্তু ১৯২১ সালে গান্ধীজীর অসহযোগ আন্দোলনে যোগ দিয়ে কলেজ ত্যাগ করেন।
১৯৫৬ সালে তিনি ভুবনেশ্বরী পদক লাভ করেন।
তিনি ১৯৫৭ সালের ২৫শে ফেব্রুয়ারি মৃত্যুবরণ করেন।
সাবা কমর
সাবা কমার জামান (উর্দু: صبا قمر زمان) হলেন একজন পাকিস্তানি চলচ্চিত্র এবং টেলিভিশন অভিনেত্রী। তিনি পাকিস্তানের সবচেয়ে জনপ্রিয় এবং সর্বোচ্চ বেতনভোগী অভিনেত্রীদের মধ্যে একজন। তিনি লিক্স স্টাইল অ্যাওয়ার্ডস, নিগার পুরস্কার এবং হিউ অ্যাওয়ার্ডস পেয়েছেন।
সাবা কমর মইন আরত হু (২০০৫) নামে টেলিভিশন সিরিজে একটি চরিত্রে অভিনয়ের মধ্য দিয়ে অভিনয় জীবন শুরু করেন।
হায়দ্রাবাদে জন্মগ্রহণ, গুজরাওয়ালের বেড়েওঠা এবং আরও পড়াশোনা করার জন্য লাহোরে চলে আসেন সাবা কমর। লাহোরে পিটিভি হোম-এর টিভি সিরিজ মেইনে আরাত হু'তে অভিনয়ের মধ্য দিয়ে সাবা কমর অভিনয় শুরু করেন। তিনি ২৩ জুলাই ২০১১ তারিখে টিঙ্কায় তার অভিনয়ের জন্য ১৬ তম বার্ষিক পিটিভি পুরষ্কারে সর্বজনীন ও জুরি পছন্দ বিভাগে সেরা টিভি অভিনেত্রী হিসাবে পিটিভি অ্যাওয়ার্ড জিতেছিলেন। এই পিটিভি হোম এর সামাজিক নাটকগুলির একটি বিন্ট ই আদম-এ তিনি অভিনয় করেন। সিরিজটিতে তাঁর ভূমিকা ছিল একটি সমৃদ্ধ বীরের মতো, যিনি দরিদ্র পটভূমির একজন বালককে ভালোবাসেন এবং তার নিষ্ঠুর পিতার ইচ্ছার বিরুদ্ধে তাকে বিয়ে করেন। বিন্ট ই আদম একটি প্রধান সমালোচনামূলক এবং বাণিজ্যিক ভাবে সফল ছিল, তবে, সমালোচকেরা মনে করেন যে তার ভূমিকাটি একটি অভিনেত্রী দৃষ্টিকোণ থেকে "সীমিত" ছিল। দস্তান-এর সুরাইয়া হিসেবে তার অভিনয়ের জন্য তিনি পাকিস্তান মিডিয়া অ্যাওয়ার্ডস (২০১০) -এ সেরা টিভি অভিনেত্রী ট্রফি জিতেছিলেন এবং ১৬ তম বার্ষিক পিটিভি অ্যাওয়ার্ডে তিনি সর্বজনীন ও জুরি পছন্দ বিভাগে সেরা টিভি অভিনেত্রী ট্রফি লাভ করেছিলেন (২০১১)। তেরা পায়ার নাহিন ভুয়েলে তার ভূমিকার জন্য তিনি ১৭ তম বার্ষিক পিটিভি অ্যাওয়ার্ডস (২০১২) এ শ্রেষ্ঠ অভিনেত্রী পুরস্কার লাভ করেন।
২০১৫ সালে, তিনি সুরমা সুলতান খোসাত পরিচালিত চলচ্চিত্র মান্টোতে তার প্রথম চলচ্চিত্রটি তৈরি করেন। তিনি লাহোর সা আহাজি নামে করাচী সে লাহোরের স্পিন-অফে উপস্থিত ছিলেন। তিনি হিন্দী ফিল্ম ইন্ডাস্ট্রিতে তার প্রথম চলচ্চিত্র, সাতেত চৌধুরীর চলচ্চিত্র হিন্দি মিডিয়ামে ইরফান খানের বিপরীতে অভিনয় করেন।
শাম্মী (দ্ব্যর্থতা নিরসন)
শাম্মী একটি নাম, যেটি ভারতবর্ষে প্রচলিত। এই নামের উল্লেখযোগ্য ব্যক্তিবর্গ হলেন:
ধর্মের মনস্তত্ব
যথাযথ ভাবে বলতে গেলে ধর্মের মনস্তত্ব গঠিত হয় মনস্তাত্বিক প্রক্রিয়ার প্রয়োগ এবং গঠনমুলক ফ্রেমওয়ার্ক নিয়ে যা ধর্মীয় ঐতিহ্যকে ধার্মিক ও নিধার্মিক উভয় দিক থেকেই বিচিত্র ভাবে বিবেচনা করে।
ধর্মের মনস্তত্ববিদরা তিনটি মেজর প্রজেক্টে ধর্ম নিয়ে গবেষণা করেন। ১) পদ্ধতিগত বর্ণনা, বিশেষ করে ধর্মীয় বিষয়বস্তু, ধর্মের আচরণ, অভিজ্ঞিতা এবং অভিব্যক্তি নিয়ে; ২) মানবজাতির সুচনার যে ইতিহাস তাতে ধর্মের প্রভাবের যে ব্যখ্যা তা নিয়ে; ৩) ধর্মীয় মনোভাব ও আচরণের জন্য সমাজ ও ব্যক্তিতে কি প্রভাব পরে তার মানচিত্র তৈরী নিয়ে। ১৯ শতকের শেষের দিকে ধর্মীয় মনস্তত্বের স্ব সচেতনীয় মুলনীতির উথ্থান ঘটে। কিন্তু এই তিনটি কাজ নিয়ে ইতিহাসে অনেক শতক পুর্ব থেকে আলোচনা চলে আসছে।
আধুনিক বিশ্বে ধর্মের ভূমিকা নিয়ে তিনটি প্রধান হাইপোথিসিস আছে।
ধর্মনিরপেক্ষীয়করণ হাইপোথিসিস বলে যে; বিজ্ঞান ও প্রযুক্তি ধর্মের জায়গা নিয়েছে। ধর্মনিরপেক্ষতার মতে রাজনীতি, নীতিশাস্ত্র এবং মনোবিজ্ঞান থেকে ধর্মের আলাদা করা উচিত। টেইলর বর্ণনা করেছেন যে, ধর্মনিরপেক্ষতা; ধর্মীয় বিশ্বাসে যৌক্তিকতা, বৈচিত্র্য ও শ্রেষ্ঠতাকে প্রত্যাখান করে।
পাওলো দিবালা
পাওলো ব্রুনো এক্সজিল দিবালা (; জন্ম ১৫ নভেম্বর ১৯৯৩) একজন অার্জেন্টেনীয় পেশাদার ফুটবলার যিনি একজন ফরওয়ার্ড হিসেবে এটালীয় ক্লাব জুভেন্টাস এবং আর্জেন্টিনা জাতীয় ফুটবল দল-এ খেলে থাকেন।
২০১১ সালে আর্জেন্টেনীয় ফুটবল ক্লাব ইনস্টিটুটো দে কর্ডোবা এর সাথে তার একজন পেশাদার ফুটবলার হিসেবে কর্মজীবন শুরু করার পর, ২০১২ সালে তিনি ইটালীয় ফুটবল ক্লাব পালেরমোতে চলে আসেন; একজন ফুটবলার হিসেবে ইটালীয় ফুটবল লীগ সিরিয়া এ'তে খেলার নৈপুন্যের কারণে পরবর্তীতে ২০১৫ সালে জুভেন্টাস-এ স্থানান্তর অর্জন করেন, যেখানে তিনি তার নতুন ক্লাবের সাথে প্রথম সিজনের সময়কালে লিগ টাইটেল, কোপা ইটালিয়া এবং সুপারকোপা ইটালিয়ানা জয় করেন।
তার খেলার সৃজনশীল শৈলী, গতি, প্রতিভা, কৌশল এবং লক্ষ্য চক্রের কারণে তাকে ""লা জোগা"" ডাকনাম নাম দেওয়া হয়েছে ( স্পেনীয় ভাষায় "রত্ন")।
পাওলো দিবালার জন্ম, আর্জেন্টিনা'র কর্ডোবা প্রদেশের লাগুনা লার্গা নামক এলাকায়। তার দাদা "বলেসলাও দিবালা", পোল্যান্ড এর প্রশাসনিক জেলা জিমিনা ওপাটোউইক এর ক্রাসনিও নামক গ্রাম থেকে আগত; তিনি দ্বিতীয় বিশ্বযুদ্ধ-এর সময়কালে তার নিজ জন্মভূমি থেকে আর্জেন্টিনায় পালিয়ে এসেছিলেন। এছাড়াও দিবালার পরিবারের আদি উৎস ইটালিয়ান, যা তারা তার নানির মাধ্যমে পেয়েছে, তার নাম "দ্য মেসা", এবং যিনি ইটালির পূর্বের প্রদেশ প্রভিন্স অব নেপলেস থেকে আগত। দিবালা ২০১২ সালে ১৩ই আগষ্ট, সরকারী ভাবে তার ইটালীয় নাগরিকত্ব প্রাপ্ত হন।
ডাকনাম দেওয়া ছিল ""লা জোয়া"" অথবা ""এল পিবে ডে লা পেনসিওন "" (বাংলা:পেনসিওনের ছাগলছানা), দিবালা মাত্র ১৭ বছর বয়সে, তার নিজ শহরের ক্লাব ইস্টিটুটো আটলেটিটো সেন্ট্রাল কর্ডোবা এর হয়ে প্রিমেনা বি নেচিওনাল (আর্জেন্টিনীয় দ্বিতীয় বিভাগীয় লিগ) এ খেলার মাধ্যমে একজন পেশাদার খেলোয়াড় হিসেবে অভিষিক্ত হন। ক্লাবটির সাথে তিনি সর্বোমোট ৪০ টি ম্যাচ খেলেন, যেখানে তিনি ১৭ টি গোল করেন। তিনি সাবেক আর্জেন্টিনীয় মারিও কেম্পেস-এর রেকর্ড ভঙ্গ করে সর্বকনিষ্ঠ খেলোয়াড় হিসেবে তার প্রথম গোলটি করেন। এছাড়াও, দিবালা প্রথম কোন খেলোয়াড় যিনি, তার দেশের পেশাদার লিগে ধারাবাহিক ভাবে ৩৮ টি ম্যাচ খেলেছেন (again edging Kempes), এবং তিনিই একমাত্র খেলোয়াড় হিসেবে এক সিজনে দুবার হ্যাট-ট্রিক করেছেন। এছাড়া, দিবালা ধারাবাহিক ভাবে টানা ছয়টি ম্যাচে গোল করেছেন, যেখানে তিনি পর্বের চার ম্যাচের রেকর্ড অতিক্রম করেন।
লাল লিপস্টিক
"লাল লিপস্টিক" ২০১৮ সালে আসন্ন মুক্তিপ্রাপ্ত বাংলাদেশী রোমাঞ্চকর চলচ্চিত্র "আমি নেতা হবো " এর একটি বাংলা আইটেম গান। গানটি লিখেছেন প্রিয় চট্টোপাধ্যায় এবং গানটির সঙ্গীত পরিচালনা করেছেন আকাশ সেন। গানটিতে কণ্ঠ দিয়েছেন তৃষা চ্যাটার্জি এবং আকাশ সেন। এছাড়াও গানটির কাথা সাজিয়েছেন আকাশ। মিউজিক ভিডিওতে ঠোট মিলিয়েছেন সুপারস্টার শাকিব খান এবং বিদ্যা সিনহা মীম। গানটিতে তানজিল আলম নির্দেশনা দিয়েছেন এবং রামিম রাজ প্রচ্ছদনা করেছেন।
গানটি ২০১৮ সালের ১১ জানুয়ারি এসকে মিউজিকের ব্যানারে ইউটিউব চ্যানেলে মুক্তি দেওয়া হয়। গানটিতে দ্বৈত কণ্ঠে গান করেছেন তৃষা চ্যাটার্জি এবং আকাশ সেন। ঠোট মিলিয়েছেন শাকিব খান এবং বিদ্যা সিনহা মীম। ২০১৭ সালের ২৪ ও ২৫ সেপ্টেম্বর তারিখে বাংলাদেশ চলচ্চিত্র উন্নয়ন কর্পোরেশন (বিএফডিসি) তে মিউজিক ভিডিওটির দৃশ্যে ধারণ করা হয়। গানটি দর্শক শ্রোতা এবং সমালোচকদের নিকট থেকে মিশ্র প্রতিক্রিয়া লাভ করে।
রাগিণী এমএমএস: রিটার্নস
রাগিণী এমএমএস: রিটার্নস হচ্ছে একটি ভারতীয় প্রেমময়-ভয়ঙ্কর ওয়েব সিরিজ, যেটি এএলটি বালাজি দ্বারা প্রযোজিত এবং বণ্টিত। এই সিরিজটি হচ্ছে রাগিণী এমএমএসের ৩য় কিস্তি। এর পূর্বে এই ধারাবাহিকের রাগিণী এমএমএস (২০১১) এবং রাগিণী এমএমএস ২ (২০১৬) মুক্তি পেয়েছে। এই সিরিজটিতে কারিশমা শর্মা, রিয়া সেন, সিদ্ধার্থ গুপ্তা এবং নিশান্ত সিং মালকানি অভিনয় করেছেন। এই সিরিজটি ২০১৭ সালের ১৯ অক্টোবর হতে এএলটি বালাজিতে প্রচারিত হচ্ছে।
এই সিরিজের গল্পটি সিমরন (রিয়া সেন) এবং রাগিণী (কারিশমা শর্মা) নামে দুই চরিত্রের জীবনকে ঘিরে গড়ে উঠেছে। অদ্ভুত ভূত, যা এই দুই চরিত্র একটি অমানব কলেজে প্রত্যক্ষ করে তা-ই হচ্ছে এই কাহিনীর মূল। যার সাথে রয়েছে একটি কলঙ্কিত এমএমএস সিডি, যার মধ্যে রয়েছে রোমাঞ্চকর রহস্য এবং অদ্ভুত গোপন রহস্য। এটি তাদের চারপাশে বিদ্যমান অদ্ভুত শক্তির বিরুদ্ধে শক্তি প্রদান করে।
রুচা হাসাবনিস
রুচা হাসাবনিস ( হচ্ছেন একজন সাবেক ভারতীয় টেলিভিশন অভিনেত্রী। হাসাননিস মারাঠি ধারাবাহিক চার চৌঘির মাধ্যমে অভিনয় জগতে পদার্পণ করেন, যেখানে তিনি দেবিকা চরিত্রে অভিনয় করেছেন। তিনি স্টার প্লাসে সম্প্রচারিত জনপ্রিয় ধারাবাহিক সাথ নিভানা সাথিয়াইয় "রাশি জিগর মোদী" চরিত্রে অভিনয়ের মাধ্যমে অধিক জনপ্রিয়তা অর্জন করেছেন।
হাসাবনিস ২০১৫ সালের ২৬ জানুয়ারি রাহুল জাগদালের সাথে বিবাহ বন্ধনে আবদ্ধ হন।
পিটার ফিঞ্চ
ফ্রেডেরিক জর্জ পিটার ইঙ্গল ফিঞ্চ (ইংরেজি: Frederick George Peter Ingle Finch; ২৮শে সেপ্টেম্বর ১৯১৬ - ১৪ই জানুয়ারি ১৯৭৭) ছিলেন একজন ইংরেজ-অস্ট্রেলীয় অভিনেতা। তিনি "নেটওয়ার্ক" (১৯৭৬) চলচ্চিত্রে টেলিভিশন উপস্থাপক হাওয়ার্ড বিল চরিত্রে অভিনয়ের জন্য প্রসিদ্ধ। এই চলচ্চিত্রে অভিনয়ের জন্য তিনি মরণোত্তর শ্রেষ্ঠ অভিনেতার জন্য একাডেমি পুরস্কার লাভ করেন এবং তার পঞ্চম শ্রেষ্ঠ প্রধান চরিত্রে অভিনেতার জন্য বাফটা পুরস্কার এবং শ্রেষ্ঠ নাট্য চলচ্চিত্র অভিনেতার জন্য গোল্ডেন গ্লোব পুরস্কার লাভ করেন। তিনি অভিনয়ের জন্য একাডেমি পুরস্কার প্রাপ্ত দুইজনের মধ্যে প্রথম এবং কাকতালীয়ভাবে দুজনেই অস্ট্রেলীয় অভিনেতা, অপর জন হলেন হিথ লেজার।
ফিঞ্চ ইংল্যান্ডের লন্ডনে জন্মগ্রহণ করেন। তার পূর্ণ নাম ফ্রেডেরিক জর্জ পিটার ইঙ্গল ফিঞ্চ। তার মাতার নাম আলিসিয়া গ্লাডিস ফিশার। ফিঞ্চের জন্মের সময় তার স্বামী ছিলেন জর্জ ফিঞ্চ। জর্জ ফিঞ্চ অস্ট্রেলিয়ার নিউ সাউথ ওয়েলসে জন্মগ্রহণ করেন এবং প্যারিস ও জুরিখে শিক্ষা গ্রহণ করেন। তিনি ১৯১২ সালে যখন যুক্তরাজ্যে আসেন তখন একজন গবেষক রসায়নবিদ ছিলেন এবং প্রথম বিশ্বযুদ্ধে রয়েল আর্মি অর্ডান্যান্স ডিপো ও রয়েল ফিল্ড আর্টিলারিতে দায়িত্ব পালন করেন। ১৯১৫ সালে তিনি হ্যাম্পশায়ারের পোর্টসমাউথে আলিসিয়া ফিশারকে বিয়ে করেন। পিটার ফিঞ্চ জর্জ ফিঞ্চের ঔরসজাত সন্তান নন। পিটার পরবর্তীতে জানতে পারেন যে তার পিতা ছিলেন ওয়েন্টওর্থ এডওয়ার্ড ডালাস "জক" ক্যাম্পবেল। তিনি একজন ভারতীয় সেনা কর্মকর্তা ছিলেন। তার সাথে বিবাহ বহির্ভূত সম্পর্কের কারণে পিটারের যখন দুই বছর বয়স, তখন তার মা ও জর্জ ফিঞ্চের বিবাহ বিচ্ছেদ হয়। আলিসিয়া ১৯২২ সালে জক ক্যাম্পবেলকে বিয়ে করেন।
ফিঞ্চ যুক্তরাজ্যে আসার পর লরন্স অলিভিয়ে তার উপদেষ্টা ছিলেন এবং তার অধীনে দীর্ঘমেয়াদী চুক্তিতে আবদ্ধ হন। তার প্রথম সুযোগ আসে ওল্ড ভিসে জেমস ব্রিডির নাটক "ড্যাফনি লরেওলা"তে। এই নাটকটি সমালোচনামূলক ও বাণিজ্যিক সফলতা অর্জন করে এবং ফিঞ্চ লন্ডনে প্রতিষ্ঠা অর্জন করেন। তিনি পরবর্তীতে তার প্রথম ব্রিটিশ চলচ্চিত্র "ট্রেন অফ ইভেন্টস" (১৯৪৯) এ খুনি অভিনেতা ভূমিকায় অভিনয় করেন। লন্ডন অবজার্ভারের সমালোচক সি. এ. লেজেউন তার অভিনয়ের প্রশংসা করেন। দ্য স্কটসম্যান লিখে, "তাকে ব্রিটিশ পর্দার জন্য অন্যতম আশাবাদী নিয়োগ বলে অভিহিত করা যায়।"
পরের বছর "দ্য উডেন হর্স" চলচ্চিত্রে তিনি একজন অস্ট্রেলীয় কয়েদী চরিত্রে অভিনয় করেন। চলচ্চিত্রটি ১৯৫০ সালের তৃতীয় জনপ্রিয় চলচ্চিত্র ছিল। একই বছর তিনি ১৯৪২ সালের "মিসেস মিনিভার" চলচ্চিত্রের অনুবর্তী পর্ব "দ্য মিনিভার স্টোরি" চলচ্চিত্রে পোলীয় সেনা চরিত্রে অভিনয় করেন। পূর্ববর্তী চলচ্চিত্রের মত এই চলচ্চিত্রটি নেতিবাচক সমালোচনা অর্জন করে। এই সময়ে ফিঞ্চ অলিভিয়ের চুক্তির অধীনে বেশ কিছু মঞ্চনাটকে কাজ করেন। অলিভিয়ের পরিবারের সাথে তার ঘনিষ্ঠতার ফলে অলিভিয়ের সুন্দরী কিন্তু অস্থিরমতি স্ত্রী ভিভিয়েন লেইয়ের সাথে তিনি সম্পর্কে জড়ান। তাদের এই সম্পর্কের সূত্রপাত হয় ১৯৪৮ সালে এবং কয়েক বছর এই সম্পর্ক চলতে থাকে, কিন্তু অবশেষে লেইয়ের মানসিক অবস্থা খারাপের দিকে যেতে থাকলে তারা আলাদা হয়ে যান।
ফিঞ্চ ১৯৫১ সালে "ওথেলো" নাটকে ইয়াগো চরিত্রে অভিনয় করেন, যাতে নাম ভূমিকায় অভিনয় করেন অরসন ওয়েলস। ১৯৫২ সালে তিনি স্যামুয়েল টেলর রচিত হাস্যরসাত্মক "দ্য হ্যাপি টাইম" নাটকে অভিনয় করেন। লরন্স অলিভিয়ে ও গিলবার্ট মিলারের নির্দেশনায় নাটকটি লন্ডনের কিং স্ট্রিটের সেন্ট জেমসেস থিয়েটারে মঞ্চস্থ হয়। ফিঞ্চ এতে পাপা ভূমিকায় অভিনয় করেন। মঞ্চে অভিজ্ঞতা থাকা সত্ত্বেও তার গুরু অলিভিয়ের মত তারও মঞ্চ ভীতি ছিল এবং ১৯৫০ এর দশকের বাকি সময়ে তিনি চলচ্চিত্রেই বেশি কাজ করতে থাকেন।
কবীর (চলচ্চিত্র)
কবীর হল একটি নির্মানাধীন থিলার, ড্রামাটিক চলচ্চিত্র।এই চলচ্চিত্রটি পরিচালনা করছেন অনিকেত চট্টোপাধ্যায়। প্রযোজনা করছেন অভিনেতা দেব। এই চলচ্চিত্রে দেবের বিপরীতে অভিনয় করছেন রুক্মিণী মৈত্র এবং এই চলচ্চিত্রে রয়েছেন প্রিয়াঙ্কা সরকার, । চলচ্চিত্রটি মুম্বাই শহরে জঙ্গিদের দ্বারা ঘটান ধারাবাহিক বিষ্ফোরন সংকান্ত ঘটনা নিয়ে। চলচ্চিত্রটি ২০১৮ সালের এপ্রিল মাসে পশ্চিমবঙ্গসহ ভারতের পেক্ষাগৃহে মুক্তি পায়।
ফৌজদারহাট
ফৌজদারহাট হল একটি স্থান যা চট্টগ্রাম শহর থেকে খুব একটা বেশি দূরে নয়। এটি সলিমপুর ইউনিয়নের অন্তর্ভূক্ত। জাহাজ ভাঙ্গা শিল্প এলাকার জন্য ফৌজদারহাট এলাকার যথেষ্ট খ্যাতি রয়েছে। এবং তৎকালীন পূর্ব পাকিস্তান (এখন বাংলাদেশ) এর প্রথম ক্যাডেট কলেজ ফৌজদারহাটে যাত্রা শুরু করে এবং এর নাম দেওয়া হয় ফৌজদারহাট ক্যাডেট কলেজ। এছাড়া ফৌজদারহাটে রয়েছে একটি রেইলয়ে স্টেশন।
জর্জ অ্যান্ডারসন
স্যার জর্জ অ্যান্ডারসন সিআইই, সিএসআই (১৫ মে ১৮৭৬ – ১৫ মে ১৯৪৩) হলেন একজন প্রখ্যাত অধ্যাপক ও শিক্ষাবিদ এবং ঔপনিবেশিক আমলের ব্রিটিশ পদস্থ সরকারি কর্মকর্তা। তিনি ইন্ডিয়ান এডুকেশনাল সার্ভিসে গুরুত্বপূর্ণ ভূমিকা রাখায় সন্মানজনক নাইটহুড খেতাবে ভূষিত হন।
এডওয়ার্ড জন অ্যান্ডারসনের সন্তান জর্জ অ্যান্ডারসন ১৮৭৬ সালের ১৫ মে জন্মগ্রহণ করেন এবং প্রথমে উইনচেস্টার কলেজ ও পরে অক্সফোর্ড থেকে ১৮৯৯ সালে আধুনিক ইতিহাসে স্নাতক ডিগ্রি লাভ করেন।
ইস্টবোর্নের একটি স্কুলে সহকারী শিক্ষক হিসাবে কর্মজীবন শুরু করা স্যার জর্জ ১৯০৩ সাল থেকে ১৯০৮ সাল পর্যন্ত দক্ষিণ আফ্রিকার ট্রান্সভাল এডুকেশন ডিপার্টমেন্টে কর্মরত থাকার পর ১৯০৯ সালে ভারতে বদলি হয়ে আসেন এবং ১৯৩৬ সাল পর্যন্ত এখানকার বিভিন্ন প্রদেশের শিক্ষা বিভাগে গুরুত্বপূর্ণ পদে দায়িত্ব পালন করেন।
শিক্ষা বিভাগে কর্মরত থাকা অবস্থায় তিনি ভারতবর্ষের বিভিন্ন বিষয়াবলী নিয়ে বেশ কিছু গুরুত্বপূর্ণ পুস্তক রচনা করেন, যার মধ্যে রয়েছেঃ
জেমস ড্রুমন্ড অ্যান্ডারসন
ড. জেমস ড্রুমন্ড অ্যান্ডারসন (১১ নভেম্বর ১৮৫২ – ২৪ নভেম্বর ১৯২০) হলেন একজন প্রখ্যাত গবেষক ও লেখক এবং ঔপনিবেশিক আমলের ব্রিটিশ পদস্থ সরকারি কর্মকর্তা। তিনি ইন্ডিয়ান সিভিল সার্ভিসে গুরুত্বপূর্ণ ভূমিকা রাখার পাশাপাশি এখানকার শিক্ষা ব্যবস্থা এবং অন্যান্য বিষয়াবলী নিয়ে বেশ কিছু গুরুত্বপূর্ণ পুস্তক রচনা করেছিলেন।
ডা. জেমস অ্যান্ডারসন এম. ডি. ও এলেন গার্সটিনের সন্তান জেমস ড্রুমন্ড ১৮৫২ সালের ১১ নভেম্বর ভারতের কলকাতায় জন্মগ্রহণ করেন এবং ইংল্যান্ডের রাগবি শহরের চেলটেনহ্যাম কলেজ থেকে শিক্ষা লাভ করেন।
তিনি ১৮৭৫ সালে অ্যাসিস্টেন্ট ম্যাজেস্ট্রেট ও কালেক্টর পদে চাকুরিতে যোগ দিয়ে পরবর্তীতে ১৮৯৪ সালে ইন্ডিয়ান সিভিল সার্ভিসে যোগ দেন এবং ১৯০০ সালে এখান থেকে অবসর নিয়ে কেমব্রিজ বিশ্ববিদ্যালয়ে বাংলা ভাষা ও সাহিত্যে অধ্যাপনায় আত্মনিয়োগ করেন।
শিক্ষা বিভাগে কর্মরত থাকা অবস্থায় তিনি ভারতবর্ষের বিভিন্ন বিষয়াবলী নিয়ে বেশ কিছু গুরুত্বপূর্ণ পুস্তক রচনা করেন, যার মধ্যে রয়েছেঃ
বৈজনাথ মন্দির
বৈজনাথ মন্দির ভারতের হিমাচল প্রদেশে, অবস্থিত এবং এটি ১,০০০ বছরের চেয়েও পুরোনো। এই মন্দিরে প্রধানত শিবের পূজার্চনা হয়।
গোপালসমুদ্রম
গোপালসমুদ্রম হলো ভারতীয় রাজ্য তামিল নাড়ুর তিরুনেলবেলি জেলার একটি পঞ্চায়েত শহর। গোপালসমুদ্রম তমিরাবনি নদীর তীরে অবস্থিত। গোপালসমুদ্রম আম্বাসমুদ্রমের তালুকের মধ্যে পড়ে। রাজ্য নির্বাচনে এটি চেরান্মহাদেবী বিধানসভার অন্তর্গত এবং এটি লোকসভা নির্বাচনে তিরুনেলবেলি নির্বাচনকেন্দ্রের মধ্যে পড়ে। এছাড়াও এই গ্রামে একটি প্রাচীন শিব মন্দির, বিষ্ণু মন্দির এবং কিছু গণেশ মন্দির অবস্থিত।
২০১১ সালের আদমশুমারি অনুযায়ী, গোপালসমুদ্রম শহরের সর্বমোট জনসংখ্যা ১০,৬৯৪
http://www.censusindia.gov.in
আসাফ আল-করনি
আসাফ আল-করনি (; জন্ম: ২ এপ্রিল, ১৯৮৪) হচ্ছেন সৌদি আরবের একজন ফুটবলার। তিনি সৌদি আরব জাতীয় ফুটবল দলে গোলরক্ষক হিসেবে খেলেন। তিনি সৌদি পেশাদার লীগে আল-ইতিহাদের হয়ে খেলেন। তিনি ২০০৭ সালের এশিয়া কাপে খেলছেন।
বাংলাদেশের বাতিঘরের তালিকা
এটি বাংলাদেশের বাতিঘরসমূহের একটি তালিকা।
ইতু পূজা
ইতু পূজা বাংলার একটি লোকউৎসব। অগ্রহায়ণ মাসের প্রতি রবিবার ইহলোকে শস্য়বৃদ্ধি কামনায় এবং পরলোকে মোক্ষ লাভের ইচ্ছায় "ইতু" বা "ইঁয়তি" পূজা করা হয়। কার্তিক সংক্রান্তিতে ইতু পূজার শুরু এবং অগ্রহায়ণ মাসের শেষে এই পূজার সমাপ্তি ঘটে।
ইতু শব্দটি মিতু অর্থাৎ মিত্র থেকে এসেছে। সুতরাং মিত্র>মিতু>ইতু। মিত্র শব্দের অর্থ সূর্য। অগ্রহায়ণ মাসে সূর্য বৃশ্চিক রাশিতে অবস্থান করে এবং এই অবস্থানে সূর্যের নাম মিত্র। এই থেকেই বাংলার ঘরে ঘরে ইতু পুজো শুরু হয়। সুতরাং ইতু পূজা মানে সূর্য পূজা। তবে, আচার্য সুকুমার সেন ইতু পুজোর ইতিহাসকে অন্য আঙ্গিকে তুলে ধরেছেন। তাঁর মতে, ইতু হলেন প্রাচীন ইন্দ্রপূজার দৃষ্টান্ত। ঋকবেদীয় সূক্তগুলোর নাম ইন্দ্রস্তূপ, সেখান থেকে ইন্দথথু>ইতু। তাঁর মতে, মেয়েরা ইন্দ্রের মতো বর পাওয়ার বাসনায় ইন্দ্রদ্বাদশীর দিন ইতু পূজা করে। তবে বাংলার মেয়েরা ইতুকে শস্যের দেবী হিসেবেই পূজা করে থাকে।
একটি সুন্দর মাটির খোলাতে মাটি ভরে তার মধ্যে মান, কচু, কলমীলতা, হলুদ, আখ, শুষনি, সোনা ও রুপোর টোপর, জামাই-নাড়ু, শিবের জটা, কাজললতা রেখে ফুলের মালা, ধূপ-দ্বীপ-সিঁদুর প্রভৃতি পুজোর উপকরণ ও ফল-মিষ্টান্ন ও নবান্ন সহযোগে ইতু পূজা করা হয়।
এই পূজার সময় বলা হয়-
মাথাভাঙা মহকুমা
মাথাভাঙা মহকুমা ভারতের পশ্চিমবঙ্গ রাজ্যের কোচবিহার জেলার একটি শহর ও পৌরসভা এলাকা । শহরের এলাকা ছাড়া মাথাভাঙা ৩টা ব্লক নিয়ে গঠিত । যথা-১) সিতালকুচি, ২)মাথাভাঙা-১ ব্লক , ৩)মাথাভাঙা-২ব্লক এছাড়া ২৮টা গ্রামপঞ্চায়েত নিয়ে মাথাভাঙা মহকুমা গঠিত । মাথাভাঙাতে এর সদর দফতর রয়েছে।
মাথাভাঙা মহকুমাতে মাথাভাঙা পৌরসভা ছাড়া আরো ৩টি ব্লক আছে। যেমন সিতালকুচি,মাথাভাঙা-১ এবং মাথাভাঙা-২।
সিতালকুচি ব্লক ৮টি গ্রাম পঞ্চায়েত নিয়ে গঠিত। এই ব্লকের সদর দফতর ও থানা হল সিতালকুচি।
মাথাভাঙা-১ ব্লক ১০টি গ্রাম পঞ্চায়েত নিয়ে গঠিত। এই ব্লকের সদর দফতর মাথাভাঙা এবং এই এলাকা মাথাভাঙা ও ঘোকসাডাঙ্গা নিয়ে থানা গঠিত।
মাথাভাঙা-২ ব্লক ১০টি গ্রাম পঞ্চায়েত নিয়ে গঠিত। এই ব্লকের সদর দফতর ভোগমারা এবং এই এলাকা মাথাভাঙা ও ঘোকসাডাঙ্গা নিয়ে থানা গঠিত।
মাথাভাঙা পৌরসভা,মাথাভাঙা-২ ব্লক এবং মাথাভাঙা-১ ব্লকের হাজরাহাট-১,হাজরাহাট-২ এবং পঞ্চগড় গ্রামপঞ্চায়েত নিয়ে গঠিত মাথাভাঙা বিধানসভা কেন্দ্র।
মাথাভাঙা-১ ব্লকের অন্য ৭টি গ্রামপঞ্চায়েত যেমন বৈরাগীরহাট,র্কুসামারী,শিখরপুর,গোপালপুর,জর্পটকি,নাহারহাট ও কেদারহাট নিয়ে গঠিত সিতালকুচি বিধানসভা কেন্দ্র।
ক্ষিতীন্দ্র চন্দ্র বৈশ্য
ক্ষিতীন্দ্র চন্দ্র বৈশ্য (জন্মঃ ২৩ মে, ১৯৫২) একজন বাংলাদেশী দূরপাল্লার সাঁতারু। তিনি সাঁতারে দুইটি জাতীয় রেকর্ডের অধিকারী। তিনি ১৯৭৬ সালে ১০৮ ঘন্টা ৫ মিনিট সাঁতরে টানা সাঁতারের জাতীয় রেকর্ড গড়েন। এর আগে ১৯৭৪ সালে ঢাকা বিশ্ববিদ্যালয়ের জগন্নাথ হলের পুকুরে টানা ৯৩ ঘণ্টা ১১ মিনিট সাঁতার কেটে গড়েন জাতীয় রেকর্ড। তিনি ২০১৭ সালের ৬ আগস্ট বিরামহীন ১৪৬ কিলোমিটার সাঁতার কেটে জাতীয় রেকর্ড গড়েন।
২০১৮ সালের ৩ সেপ্টেম্বর সোমবার থেকে ৫ সেপ্টেম্বর বুধবার পর্যন্ত টানা ৬১ ঘণ্টায় ১৮৫ কিলো মিটার সাঁতার কেটে বিশ্বের পূর্বের সমস্ত রেকর্ড ভাঙেন ক্ষিতীন্দ্র। ওইদিন সোমবার সকাল ৭ টায় শেরপুর জেলার নালিতাবাড়ি উপজেলার ভোগাই নদীর ব্রিজ থেকে সাঁতার শুরু করেন। এরপর একটানা ভোগাই, নেতাই, কংস ও মগড়া নদীর ১৮৫ কিলোমিটার পাড়ি দিয়ে বুধবার রাত ৮ টায় নেত্রকোনার মদন উপজেলার দেওয়ান বাজারে মগড়া নদীর ঘাটে সাঁতার শেষ করেন তিনি।
ক্ষিতীন্দ্র চন্দ্র বৈশ্য নেত্রকোণার মদন উপজেলার জাহাঙ্গীরপুর গ্রামে ১৯৫২ সালের ২৩ মে জন্মগ্রহণ করেন। তার বাবার নাম ক্ষিতীশ চন্দ্র বৈশ্য ও মা সুপ্রভা রাণী বৈশ্য।
প্যারাডাইস পেপার্স
প্যারাডাইস পেপার্স হচ্ছে ১৩.৪ মিলিয়ন গোপন বৈদ্যুতিক নথির সংকলন বহিঃরাষ্ট্রীয় বিনিয়োগের ব্যাপারে যা ফাস করা হয় জার্মান রিপোর্টার ফ্রেদেরিক ওবারমাইয়ার ও বাস্তিয়ান ওবারমাইয়ারের কাছে, যারা সংবাদপত্র সাদ্দেউট্সচ্ জেইটুঙের। পত্রিকাটি তা সহপ্রদান করে ইন্টার্ন্যাশনাল কনসর্টিয়াম অফ ইনভেস্টিগেটিভ জর্নালিস্টস এর প্রতি, এবং ৩৮০ এরও অধিক সাংবাদিকদের একটি আন্তর্জালে। কিছু বিস্তারিত তথ্যকে জনপ্রকাশ করা হয় নভেম্বার ৫, ২০১৭ তে।
এই নথিগুলোর সূচনা ঘটে বহিঃরাষ্ট্রীয় যাদুবৃত্ত সদস্য অ্যাপলবাই, ব্যবসাসংঘ সেবা সরবরাহকারী এস্টেরা ও এশিয়াসিটি ট্রাস্ট এবং ১৯ টি কর আইনসীমানার মধ্যে বিদ্যমান ব্যবসায় নিবন্ধনব্যবস্থা থেকে। এগুলোর মধ্যে নাম আছে ১২০০০০ এরও বেশি ব্যক্তি ও ব্যবসাপ্রতিষ্ঠানের। তাদের মধ্যে আছে এআইজি, রাজপুত্র চার্লস, রানী এলিজাবেথ ২, কলম্বিয়ার প্রেসিডেন্ট জুয়ান ম্যানুয়েল স্যান্টোস এবং ইউএস ব্যবসা সচিব উইলবার রস। ১.৪ টেরাবাইট আকৃতির, এটা দ্বিতীয় কেবল ২০১৬ তে ফাস হওয়া পানামা পেপার্স এর কাছে, আকৃতিতে।
কাঁঠালিয়ার পুতুল, মুর্শিদাবাদ
কাঁঠালিয়ার পুতুল মুর্শিদাবাদ জেলার বিখ্যাত পুতুল। প্রায় তেরোশো বছরের প্রাচীন এই পুতুল তৈরির ধারা। খ্রিস্টিয় সপ্তম শতক থেকে এই পুতুল তৈরী হয়ে আসছে। খুবই কম কুম্ভকার সম্প্রদায় আজও বিলুপ্তপ্রায় এই পুতুল তৈরী করেন। তবে এই পুতুল পশ্চিমবঙ্গ রাজ্য সরকারের সাহায্যে পুনরায় হৃত গরিমা ফিরে পেয়েছে। পুতুলের গায়ে লাল-কালো ডোরা কাটা দাগ এই পুতুলের শনাক্তকারী চিহ্ন। বর্তমানে সাধন পাল ও তার পরিবারের লোকেরা এই ধরনে পুতুল তৈরী করেন।
রাজা শশাঙ্কের আমল থেকে এই পুতুল তৈরির ইতিহাস চলে আসছে। খ্রিস্টিয় সপ্তম শতক থেকে এই শিল্প চলে আসছে। শশাঙ্ক পোড়ামাটির শিল্পের উপর জোর দিয়ে ছিলেন। নানা উত্কীর্ণ লিপিতে এর নানা উল্লেখ পাব যায়। রাজা শশাঙ্কের ভাবনার বাস্তবায়নে উঠে পড়ে লেগেছিল কাঁঠালিয়ার মতো কয়েকটি গ্রাম। শুধু মাটির থালা, গ্লাস নয়, এই গ্রামে একসময় গড়ে উঠেছিল পুতুল তৈরির কারখানা। অতীতের স্মৃতি বহন করে এখনও নানা পুরনো বাড়িতে লাল-সাদা পুতুলগুলো অন্দরসজ্জার অঙ্গ হিসেবে শোভা পায়। কলকাতার শিল্পগ্রামে ইতিহাসের সাক্ষী হিসেবে শশাঙ্কের আমলের পোড়া মাটির সামগ্রী বাসনকোসন রাখা রয়েছে।
এখানকার পুতুল সাধারণ জনজীবনের নানা ঘটনা প্রতিভাত করে। জাতা পেশাই রত মহিলা সহ ধান্ভান্গার সময়ের বা দুজন মহিলার চুল বেঁধে দেওয়ার মত নানা নিত্য নৈমিত্তিক ঘটনা এখানে তুলে ধরা হয়।
এখানকার পুলিশ বা দারোগা পুতুলও খুব বিখ্যাত। ব্রিটিশ আমলের নানা দারোগাদের এখনো এই পুতুলের মাধ্যমে তুলে ধরা হয়। চন্দ্র শেখর, বৈদ্যনাথ, যাদবচন্দ্রএর মত দারোগার পুতুল এখানে বানানো হয়।
এখানকার পুতুলগুলোকে প্রথমে চাকায় গড়ে নিয়ে পরে হাতে সুষম সঠিক আকার দেওয়া হয়। অভ্র মেশানো রং এই পুতুলকে অভাবনীয় সুন্দর করে তুলেছে। পুতুলের গায়ে ডোরা কাটা দাগ কাঁঠালিয়ার পুতুলের বিশেষ চিহ্ন।
জন মরিসন
জন ফ্রান্সিস ম্যাকলিন মরিসন, এমএনজেডএম (; জন্ম: ২৭ আগস্ট, ১৯৪৭) ওয়েলিংটনে জন্মগ্রহণকারী প্রথিতযশা নিউজিল্যান্ডীয় সাবেক আন্তর্জাতিক ক্রিকেটার। ১৯৭৩ থেকে ১৯৮৩ সময়কালে নিউজিল্যান্ড ক্রিকেট দলের অন্যতম সদস্য ছিলেন। এ সময়ে তিনি ১৭ টেস্ট ও ১৮টি একদিনের আন্তর্জাতিকে অংশ নিয়েছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস ও ওয়েলিংটনের প্রতিনিধিত্ব করেছেন। নিউজিল্যান্ড দলে তিনি মূলতঃ ডানহাতি ব্যাটসম্যানের দায়িত্ব পালন করতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন 'মিস্ট্রি' ডাকনামে পরিচিত জন মরিসন।
মারকুটে ব্যাটসম্যান হিসেবে প্রভূতঃ খ্যাতি কুড়িয়েছেন। পাশাপাশি বামহাতি স্পিন বোলার হিসেবে খুবই কৃপণতার সাথে বোলিং করতেন। ফলশ্রুতিতে মিস্ট্রি ডাকনামে আখ্যায়িত হয়েছেন। বেশ কয়েক মৌসুম ঘরোয়া ক্রিকেটে মাঝারিমানের ক্রীড়াশৈলী প্রদর্শন করেন। এরপর ১৯৭২-৭৩ মৌসুমে ওয়েলিংটনের সদস্যরূপে নর্দার্ন ডিস্ট্রিক্টসের বিপক্ষে অপরাজিত ১৮০ রানের মনোমুগ্ধকর ইনিংস উপহার দেন। পরবর্তীতে এটিই প্রথম-শ্রেণীর ক্রিকেটে তাঁর ব্যক্তিগত সর্বোচ্চ রান ছিল। ঘরোয়া ক্রিকেটে দূর্দান্ত ক্রীড়াশৈলী উপস্থাপনার স্বীকৃতিস্বরূপ অস্ট্রেলিয়া সফরে নিউজিল্যান্ড দলের সদস্য হিসেবে মনোনীত হন।
১৯৭৩-৭৪ মৌসুমে অস্ট্রেলিয়া সফরে তিন টেস্টের সিরিজে অংশ নেন। ২৯ ডিসেম্বর, ১৯৭৩ তারিখে অস্ট্রেলিয়ার বিপক্ষে জন মরিসনের টেস্ট অভিষেক ঘটে। ৪১.৫০ গড়ে ২৪৯ রান তুলে নিউজিল্যান্ডের সর্বোচ্চ রান সংগ্রহকারীর ভূমিকায় অবতীর্ণ হন। তন্মধ্যে ১১৭ রানের ইনিংস খেলেন যা তাঁর খেলোয়াড়ী জীবনের একমাত্র শতরানের ইনিংস ছিল। এ সেঞ্চুরিটি করেন সিডনিতে সিরিজের দ্বিতীয় টেস্টে। টেস্টে তাঁর সুন্দর সূচনালগ্নটি আর ফিরে না পেলেও ১৯৭৫-৭৬ মৌসুমে ডেরিক রবিন্স একাদশের সদস্যরূপে দক্ষিণ আফ্রিকা সফরে যান।
৯ মার্চ, ১৯৭৫ তারিখে ইংল্যান্ডের বিপক্ষে ওডিআইয়ে অভিষেক ঘটে তাঁর।
১৯৭৭-৭৮ মৌসুমে অকল্যান্ডের বিপক্ষে নিজস্ব সেরা বোলিং পরিসংখ্যান দাঁড় করান। দ্বিতীয় ইনিংসে ৫/৬৯ বোলিং পরিসংখ্যান দাঁড় করানোর পর জয়ের জন্য লক্ষ্যমাত্রায় অগ্রসর হয় ওয়েলিংটন দল। ১০৬ রান করে এ লক্ষ্যমাত্রার দিকে ধাবিত হলেও শেষ পর্যন্ত তাঁর দল মাত্র ৪ রানে হেরে যায়।
ক্রিকেট খেলা থেকে অবসর গ্রহণের পর ১৯৯৮ থেকে ২০১৩ সাল পর্যন্ত ওয়েলিংটনের সিটি কাউন্সিলরের দায়িত্ব পালন করেছেন। ২০১৩ সালে ওয়েলিংটনের সিটি মেয়র নির্বাচনে প্রার্থী হবার মধ্য দিয়ে তাঁর রাজনৈতিক জীবনের সমাপ্তি ঘটে।
খেলোয়াড়ী জীবন থেকে অবসর নেয়ার পর ধারাভাষ্যকারের দায়িত্বে ছিলেন। এছাড়াও স্থানীয় রাজনীতিতে জড়িয়ে পড়েন ও ১৯৯৮ সাল থেকে ওয়েস্টার্ন ওয়ার্ডের ওয়েলিংটন সিটি কাউন্সিলে যুক্ত হন। কাউন্সিলর হিসেবে মরিসন ওয়েলিংটনে অসি রুলস খেলা আয়োজনে কাজ করে যান। ২০১৩ সালের অ্যানজাক দিবসে সেন্ট কিল্ডা বনাম সিডনি সোয়ান্সের খেলা অনুষ্ঠিত হয়েছিল।
মে, ২০১৩ সালে ওয়েলিংটন মেয়র নির্বাচনে তাঁর প্রার্থিতা ঘোষণা করেন। তবে, সেলিয়া ওয়াড-ব্রাউনের কাছে পরাজিত হন।